Horoscope Astrology for Lovers, Scorpio - Astrodienst Guest user u1359806196
30-Aug-2016, 05:23 UT/GMT EK Water Blocks EK-HD Tube 12/16mm 500mm (2 pcs) - Clear
EK Water Blocks EK-Torque HTC 14mm Hard Tubing Fitting - Black Markte ‘kom op vir asem ná die skok’ | Netwerk24
Markte ‘kom op vir asem ná die skok’
Deur Niel Joubert 30 Junie 2016 04:00
Die markte het dit alom verwag dat die Britte teen ’n Brexit sou stem, maar was Vrydag geskok toe dit nie gebeur nie.
Markte het gister die ritteltits van Brittanje se besluit om die Europese Unie (EU) te verlaat effens afgeskud, maar onsekerheid en wisselvalligheid is steeds aan die orde van die dag soos die gevolge van die besluit neerslag vind.
Verwagtinge dat die rentekoerse in Amerika nou ook eerder nóg later as voorheen verwag verhoog gaan word, het ontluikende geldeenhede, insluitende die rand, laat versterk en die markte laat kop optel nadat dit skerp verswak het in die nadraai van Brexit.
Die ekonoom dr. Cees Bruggemans van Bruggemans & Vennote sê die “eerste skermutselinge” ná Brexit is agter ons.
“Die markte was uit hul Brexit-selfvoldaanheid geskok,” sê Bruggemans. Hulle het meer riskante bates, soos dié van ontluikende lande, verkoop en gevlug na bates wat as toevlugsoorde beskou word, soos goud, maar markte kom “nou op vir vars lug”, sê hy.
“Internasionale markte het gestabiliseer en die meeste riskante bates spring terug,” sê John Cairns, ontleder by Rand Merchant Bank. “Sentiment oor Brexit bly die grootste faktor, maar die aandag keer nou terug na die data.”
Die rand het Vrydag getuimel tot R15,68 teenoor die dollar ná die nuus oor Brittanje se besluit, maar gister weer versterk tot onder die vlak van R15. Teen laatmiddag het hy 2,34% sterker op R14,83 teenoor die dollar verhandel.
Die JSE het ook vir die tweede opeenvolgende dag kop opgetel.
Markte, soos mense, hou nie van onsekerheid nie.
John Taylor, bemarkingsaktuaris van Liberty Corporate, sê die laaste paar dae was van die mees wisselvallige in die internasionale ekonomie sedert die internasionale finan­siële krisis in 2008. “Markte, soos mense, hou nie van onsekerheid nie,” sê Taylor.
Bruggemans sê dit is slegs ses dae ná Brexit en daar moet “duidelik nog baie gebeur voordat die volle reperkussies van hierdie ontwikkeling werklik geabsorbeer en verteer is”.
Francois du Plessis, besturende direkteur van Vega Batebestuur, sê verwagtinge dat Amerikaanse rentekoerse nie in die onmiddellike toekoms verhoog gaan word nie, het die bullopie van die dollar gestuit en aandelemarkte ondersteun.
Hy sê egter voortslepende onsekerheid, grootliks weens Brexit, “moet nie onderskat word nie” en dat baie wisselvalligheid nog verwag kan word.
Credit Suisse verwag ook dat die Fed sy volgende rentekoersverhoging gaan uitstel “tot ten minste Desember 2016”, selfs al is die ekonomiese impak van die Brexit-verwante onsekerheid op die Amerikaanse ekonomie “gedemp”. Sien berig hiernaas.
Brexit gaan Suid-Afrika se ekonomie tref
Lesetja Kganyago, president van die Suid-Afrikaanse Reserwebank, sê Brittanje se besluit om die EU te verlaat gaan Suid-Afrika se ekonomie tref.
“Ons sal nie in hierdie stadium ’n resessie binnegaan nie, maar daar is geen twyfel dat dit die Suid-Afrikaanse ekonomie se reeds stadige groei verder gaan laat verlangsaam nie,” het Kganyago aan Bloomberg TV in Portugal gesê.
“Dit [Brexit] het sentiment geraak en beleggers het gesoek na veilige bates. Ons word nie as een van die veilige bates beskou nie,” sê Kganyago.
Die Suid-Afrikaanse ekonomie het gekrimp in die eerste kwartaal van die jaar en plaas die ekonomie op koers om die eerste keer in sewe jaar ’n resessie te ervaar.
Meer oor: Fed | Lesetja Kganyago | Janet Yellen | Jse | Brexit | Ekonomie | Rand | Markte
Fed verhoog koerse ‘dalk eers in 2018’
Rand toon verdere sterkte
Britse whisky dalk duurder weens Brexit